open-index/open-wikipedia-markdown huggingface dataset:
Hinnerjoen kirkko

**Hinnerjoen kirkko** on Hinnerjoella Eurassa sijaitseva vuonna 1755 valmistunut puukirkko. Nykyiselle paikalleen kirkko siirrettiin vuonna 1799. Tällöin kirkon yhteyteen rakennettiin myös torni ja muutoinkin laajennettiin Ruotsin yli-intendentin konttorin laatimien piirustusten mukaan. Rakennusmestarina toimi Lapin seurakunnan lukkari Johan Höckert. Muodoltaan Hinnerjoen kirkko on erivartinen ristikirkko, jossa runkohuoneeseen liittyy kaksi lyhyempää mutta samankorkuista poikkisakaraa. Vuoden 1921 täysremontti tehtiin arkkitehti Ilmari Launiksen suunnitelman mukaan. Kirkkoa on remontoitu ainakin vuosina 1873, 1893, 1900, 1921 ja 1933.
Kirkon urut ovat Kangasalan urkutehtaan valmistamat 10-äänikertaiset ja 2-sormioiset mekaaniset urut vuodelta 1976. Kirkon alttarilla on Launiksen maalaama lasimaalaus *Kristus ristillä*. Kirkon kolme kelloa ovat vuosilta 1627, 1739 ja 1825.

## Lähteet

## Aiheesta muualla
Joroisten Maanpuolustusmuseo

**Joroisten Maanpuolustusmuseo** on entisen kansakoulun rakennuksessa Joroisten Huutokoskella toimiva museo, jossa on muun muassa univormujen näyttely. Univormuista esillä ovat esimerkiksi jääkärivänrikki, suojeluskuntalainen, puna-armeijan sotilaita, Viron itsenäistymissotien aikainen sotilas, suomalainen kornetti vuoden 1922 mallia olevassa univormussa sekä Lotta Svärdin jäsenten univormuja. Kokoelmaan kuuluu lisäksi myös tykki. Esineitä on koottu jo noin 120 vuoden ajan.  

## Lähteet
Victim of Love

**Victim of Love** on Elton Johnin kolmastoista studioalbumi, joka julkaistiin vuonna 1979. Se nauhoitettiin Münchenissä ja Hollywoodissa.

## Kappalelista

## Muusikot
*Elton John – laulu
*Michael McDonald – laulu
*Keith Forsey – rummut
*Todd Canedy – rummut
*Patrick Simmons – laulu
*Thor Baldursson – kosketinsoittimet, sovittaja
*Tim Cansfield – kitara
*Paulinho Da Costa – lyömäsoittimet
*Roy Davies – kosketinsoitin
*Steve Lukather – kitara
*Marcus Miller – bassokitara
*Lenny Pickett – saksofoni

## Aiheesta muualla
*Elton Johnin virallinen sivusto 
*Elton Johnin diskografia
Panasonic Lumix DMC-GH1

**[[Panasonic]] Lumix DMC-GH1** on Micro Four Thirds -standardin mukainen järjestelmäkamera, joka kykenee tallentamaan teräväpiirtovideota. Kameran mukana tulee Panasonic Lumix 14–140mm HD f/4–5.8, joka videota tallentaessa kykenee portaattomasti säätämään valotusasetuksia, ja näin välttää muista video-ominaisuuksilla varustetuista järjestelmäkameroista tutun äkkinäisen valoisuuden vaihtelun. Koska GH1 käyttää kontrastin vaihteluun perustuvaa automaattitarkennusta,
myös tarkennus tapahtuu portaattomasti videota tallennettaessa. Näiden ominaisuuksien suhteen GH1 on yksi edistyneimmistä järjestelmäkameroista. Panasonic Lumix G -kameroista G1 ja GF1 poiketen GH1:ssä on suurempi kenno, joka mahdollistaa 4:3 kuvasuhteen lisäksi myös kuvasuhteet 16:9, 3:2, ja 1:1, samalla kuvan diagonaalilla.

## Videoformaatit
### AVCHD

### M-JPEG

## Aiheesta muualla

*julkaisu
*Interview with Panasonic 
*An S.L.R. Tailored for Video The New York Times
*dpreview.com arviointi
*Cinematographic Filming Quality with new GH1 hacked MJPEG & AVCHD firmware: A thorough search for the optimal settings.
Mohamed Chakouri

**Mohamed Chakouri** (, s. 21. toukokuuta 1986 Arles, Ranska) on ranskalais-algerialainen jalkapalloilija. Laitapuolustajana pelaava Chakouri on ollut ilman seuraa vuodesta 2011 lähtien.

## Ura
Chakouri pelasi juniorivuotensa Ranskassa, jossa hän aloitti myös ammattilaisuransa vuonna 2004 Montpellier’n riveissä. Sittemmin hän siirtyi tammikuussa 2008 Belgiaan Charleroihin. Seura vapautti hänet sopimuksestaan kauden 2010–2011 jälkeen.

## Maajoukkueura
Chakouri pelasi Ranskan alle 19- ja 21-vuotiaiden maajoukueissa yhteensä 11 ottelua. Elokuussa 2010 hän sai ensimmäisen maajoukkuekutsun aikuisten tasolla Algerian maajoukkueeseen vuoden 2012 Afrikan kisojen karsintaotteluun Tansaniaa vastaan.

## Lähteet

## Aiheesta muualla
* Mohamed Chakourin tilastot Ligue 1:ssä 
* Worldfootball
Sparta Amfi

**Sparta Amfi** on Norjassa Sarpsborgin kaupungissa sijaitseva Norjan vanhin jäähalli, jossa on 1572 istumapaikkaa ja 2135 seisomapaikkaa. Halli avattiin 18. lokakuuta 1963. GET-ligaen-joukkue Sparta Warriors pelaa kotiottelunsa hallissa.

Sparta Amfin katsojakapasiteetti on vaihdellut vuosien kuluessa. Aikaisemmin halliin mahtui noin 6000 katsojaa, mutta istumapaikkojen lisäämisen takia katsojakapasiteetti pienentyi huomattavasti.

## Lähteet

## Aiheesta muualla

* Sparta Amfi Sparta Warriorsin sivuilla
Kress

**Kress** tai **Kreß** on muun muassa seuraavien henkilöiden sukunimi:

* Bob Kress (1928–2007), yhdysvaltalainen lentokoneinsinööri
* Christian Fredric Kress (1767–1812), saksalais-suomalainen sotilaskapellimestari ja urkuri, Porilaisten marssin säveltäjä
* Friedrich Kress von Kressenstein (1870–1948), saksalainen tykistonkenraali
* Henriette Kress, suomalainen tietokirjailija ja yrttien harrastaja
* Nancy Kress (s. 1948), yhdysvaltalainen tieteis- ja fantasiakirjailija
* Nathan Kress (s. 1992), yhdysvaltalainen näyttelijä
* Willibald Kreß (1906–1989), saksalainen jalkapallomaalivahti ja valmentaja
Auto GP World Series

**Auto GP** (tunnettu aiemmin nimellä **Euroseries 3000** ja **Auto GP World Series**) oli eurooppalainen moottoriurheilusarja. Sarjassa ajettiin Lolan valmistamilla autoilla ja Zytekin moottoreilla.

Sarjan perusti Pierluigi Corbari vuonna 1999, jolloin sarjan nimi oli Italian Formula 3000. Vuosina 2001–2003 sarjan nimi oli Euro Formula 3000. Vuonna 2004 Superfund-yhtymä siirtyi sarjan pääsponsoriksi. Vuosina 2006–2009 sarjan nimeksi vakiintui Euroseries 3000. Vuonna 2009 sarjan pääsponsoriksi tuli PartyPoker.it ja aikaisemmin A1GP:ssä käytetty Lola B05/52 sallittiin B02/50-F3000-auton lisäksi. 

Vuonna 2010 sarjan nimi muuttui Auto GP:ksi ja Formula 3000 -luokan autot jäivät historiaan. Zytekin valmistamasta moottorista oli otettu jo 2008 käyttöön isompi 3,4-litrainen versio, mutta vielä kaudella 2009 käytettiin alun perin F3000-luokkaan rakennettuja autoja. 

Kaudella 2012 kisaviikonloput ajettiin FIA WTCC-sarjan osakilpailujen yhteydessä.

Sarjan mestaruuden ovat voittaneet Giorgio Vinella, Ricardo Sperafico, Felipe Massa, Jaime Melo, Augusto Farfus, Nicky Pastorelli, Luca Filippi, Giacomo Ricci, Davide Rigon, Nicolas Prost, Will Bratt, Romain Grosjean, Kevin Ceccon, Adrian Quaife-Hobbs, Vittorio Ghirelli, Kimiya Sato ja Luis Michael Dörrbecker. Eniten tallimestaruuksia on Draco Junior Teamilla, FMS Internationalilla ja Super Nova Internationalilla, kolme kappaletta.

## Säännöt
Kilpailuviikonloppu koostui kahdesta 35-40 minuutin tai 85 kilometrin pituisesta kilpailusta lauantaina ja sunnuntaina. Lauantain osakilpailuun lähtöjärjestys selvitettiin aika-ajolla. Sunnuntaina käytävään toiseen osakilpailuun lähtöjärjestys määräytyi edellispäivän kilpailun tulosten perusteella, jossa kahdeksan parasta lähtee käännetyssä järjestyksessä. 
Jokaisessa kilpailussa kunkin kuljettajan on suoritettava pakollinen varikkopysähdys.

### Pistejärjestelmä
Pistejärjestelmä sarjan alkuvuosina erosi myöhemmin käytetystä.

Vuonna 2012 lauantain kilpailusta pisteet jaettiin kymmenelle ensimmäiselle seuraavasti: 

Vuonna 2012 sunnuntain kilpailusta pisteet jaettiin kymmenelle ensimmäiselle seuraavasti:

Lisäksi paalupaikasta ja nopeimmasta kierroksesta sai lisäpisteen.

## Mestarit
### Italian Formula 3000 / Euroseries 3000

### Auto GP

## Lähteet
Maras

**Maras** voi viitata seuraaviin:

## Sukunimenä
* Robert Maras (s. 1978), saksalainen koripalloilija
* Vlásios Máras (s. 1983), kreikkalainen telinevoimistelija, maailman- ja Euroopan-mestari

## Maantieteessä
* Maras, kaupunki Perussa
* Maraş, Kahramanmaraşin kaupungin vanha nimi Turkissa
* Maraş, Varósian aavekaupungin turkinkielinen nimi Pohjois-Kyproksessa

## Muita merkityksiä
* Maras, keskiamerikkalainen katujengi
* Māras, latvialainen Māra-jumalan juhla
Heinjoen asemanseutu

**Heinjoen asemanseutu** (, ”Veštševon asema”) on maaseututaajama Karjalankannaksella Kähärin maalaiskunnassa, Leningradin_alueen Viipurin piirissä, noin 20 kilometriä Viipurin itäpuolella. Suomeen kuuluessaan se oli osa Heinjoen kuntaa ja sijaitsi Heinjoen kirkonkylästä noin viisi kilometriä etelään.

## Alueluovutuksen jälkeinen historia
Alueluovutuksen jälkeen Neuvostoliitossa kylät nimettiin vuonna 1948 uudelleen Veštševoksi Samara-Uljanovskin 24. divisioonan komentajan Pjotr Veštševin mukaan, joka kaatui Väisäsessä 6. joulukuuta 1939.

Heinjoen asemanseutu oli Neuvostoliiton aikaan sotilaskylä. Siellä toimi Luoteis-Venäjän suurin sotilaslentokenttä, pinta-alaltaan 790 hehtaaria. Lentokenttä rakennettiin vuosina 1960–1970.

8. maaliskuuta 1988 Heinjoen lentokentällä tapahtui välikohtaus kun Ovetškinin perheen kaappaaman matkustajakoneen miehistö teki pakkolaskun kentälle. Tilanne päättyi kun Neuvostoliiton turvallisuusjoukot valtasivat koneen. Kone tuhoutui välikohtauksessa pommista alkaneen tulipalon seurauksena.

Neuvostoliiton hajoaminen vaikutti rankasti kylään. Sotilaslentokenttä päätettiin lakkauttaa vuosina 1993–1994 Neuvostoliiton hajottua. Lentokenttä on nykyään Gazpromin omistuksessa, ja sitä on käytetty muun muassa Nord Stream -kaasuputkilinjan putkien varastointipaikkana. Kylässä on paljon Neuvostoliiton-aikaisia autioituneita rakennuksia ja bunkkereita, joista osa on hajotettu ja kaikki irtain varastettu. Asukkaista suuri osa on yhä entisiä Neuvostoliiton sotilaita tai heidän jälkeläisiään.

Lentokenttä oli kaavailtu korjattavaksi ja sinne oli tarkoitus rakentaa Euroopan suurimpiin lukeutuva rahtilentokenttä, jonka hinnaksi oli arvioitu 160 miljoonaa dollaria. Lentokenttä oli suunniteltu avattavaksi vuonna 2000, mutta hanke kariutui talousongelmiin.

## Luonto
Kylä sijaitsee keskellä metsää. Maaperä on hiekkaa, ja alueella on useita järviä ja lampia.

## Palvelut
Taajaman keskustassa on kolme elintarvikekauppaa, koulu, päiväkoti, leikkikenttä ja Viipurista tulevan bussilinjan päätepysäkki. Siellä on myös kioski, saha, hautausmaa ja entinen rautatieasema, jolla liikenne lakkautettu. Kylän rakennukset ovat kerrostaloja, jotka toimivat Neuvostoliiton armeijan työntekijöiden ilmaisina työsuhdeasuntoina. Kerrostalot ovat huonokuntoisia; ne lämpenevät kylän oman kivihiilivoimalan avulla. Kylässä on vesitorni, jonka vesi tulee kaivosta, ja vesi on juomakelpoista.

Nähtävyyksiä ovat toisesta maailmansodasta muistuttavat monumentti ja panssarivaunu. Monumenttipaikka on neuvostosotilaiden joukkohauta ja muistomerkki, johon on kirjattu noin 800 kaatuneen neuvostosotilaan etu- ja sukunimi.

## Liikenneyhteydet
Heinjoen asemalle pääsee kääntymällä M10/E18-tieltä vanhalle Pietarin-tielle A122, josta erkanee edelleen erittäin mutkainen tie asemanseudulle. Pieni pätkä tiestä kulkee entisen betonilaatoista rakennetun kiitotien päällä, mutta nyt sen peittää uusi asfaltti kun tie asfaltoitiin koko matkalta vuonna 2009, mutta tien pohjatöitä ei suoritettu. Kylään pääsee myös linja-autolla Viipurista.

## Lähteet
### Viitteet

## Aiheesta muualla

*Стратегия-Центр
Valencian yliopisto

**Valencian yliopisto** () on Valenciassa sijaitseva yliopisto. Yliopisto on perustettu vuonna 1499, ja se on yksi vanhimmista yhä toiminnassa olevista yliopistoista Espanjassa. Valencian yliopistosta käytetään nimitystä *universitat literària* erottuakseen Valencian teknisestä yliopistosta. Vuonna 2010 yliopistossa oli 55&nbsp;000 opiskelijaa.

Yliopistoon kuuluu kolme kampusta:
* Campus de Burjassot-Paterna. Biologia, farmasia, fysiikka, kemia, matematiikka ja teknisten tieteiden tiedekunta.
* Campus de Blasco Ibañez. Lääketieteellinen tiedekunta, filosofia ja kasvatustieteet, psykologia, maantieto ja historia, kielet, liikuntatieteet, fysioterapia, hoitotieteet, luokanopettajien koulutus.
* Campus de Tarongers. Oikeustieteellinen tiedekunta, kauppatieteellinen tiedekunta, yhteiskuntatieteet.

## Lähteet

## Aiheesta muualla

* Yliopiston kotisivut
Rein Veidemann

**Rein Veidemann** (s. 17. lokakuuta 1946 Pärnu) on virolainen kirjallisuustieteilijä, kriitikko, esseisti, sanomalehtimies ja kirjailija. 

Vuonna 1984 hän teki Tarton yliopistossa väitöskirjan aiheenaan Neuvosto-Viron kirjallisuuskritiikki vuosina 1958–1972. Viron kirjailijaliiton jäsen Veidemannista tuli vuonna 1981. 

Veidemann on toiminut 2000-luvulla Postimees-lehden kriitikkona ja kolumnistina. 

## Ura

Hänen uransa sisältää seuraavia tehtäviä:
* 1974-1977 Tarton yliopiston lehden päätoimittaja,
* 1977-1980 Tarton yliopiston tutkijasihteeri
* 1980-1983 Tarton yliopiston kielen ja kirjallisuuden instituutin nuorempi tutkija
* 1983-1986 kirjallisuuslehti Loomingin päätoimittajan sijainen,
* 1986-1989 Vikerkaar-lehden päätoimittaja,
* 1990-1992 Tarton yliopiston kielen ja kirjallisuuden instituutin kirjallisuusosaston johtaja,
* 1995-1998 kulttuuriministeriön neuvonantaja,
* 1998-2000 Tarton yliopiston kirjallisuuden oppituolin haltija, dosentti
* 2001-2005 Tarton yliopiston Viron kirjallisuuden professori
* 2005 - Tallinnan yliopiston kulttuuriteorian ja -politiikan professori ja laitoksen johtaja
* Tallinnan yliopiston kulttuurihistorian professori

## Poliittinen toiminta

Rein Veidemann oli vuosina 1972–1990 Viron kommunistisen puolueen jäsen, Viron kansanrintaman johtoelinten jäsen 1988–1992, Viron korkeimman neuvoston jäsen 1990–1992, Riigikogun jäsen 1992–1995. Viron sosiaalidemokraattisen puolueen jäsen 1989–1992.
Purjehdus kesäolympialaisissa 1964

**[[Kesäolympialaiset 1964|Vuoden 1964 kesäolympialaisten]] [[purjehdus]]** järjestettiin 12. – 23. lokakuuta 1964 Japanissa Sagaminlahdella. Laji oli mukana olympialaisten ohjelmassa 13. kertaa. Mukana oli 225 osanottajaa 40 maasta. Tapahtumia oli viisi.

## Mitalistit

## Mitalitaulukko

## Lähteet
*Sailing at the 1964 Tokyo Summer Games
Crash Boom Bang!

**Crash Boom Bang!** on Dimpsin kehittämä ja Sierra Entertainmentin julkaisema *[[Crash Bandicoot (pelisarja)|Crash Bandicoot]]* -pelisarjaan kuuluva partypeli. Peli julkaistiin Nintendo DS:lle vuonna 2006. *Crash Boom Bang!* on ensimmäinen kokonaan Japanissa tehty *Crash Bandicoot* -peli.

## Pelaaminen
Pelattavina hahmoina ovat Crash Bandicoot, Coco Bandicoot, Tawna Bandicoot, Crunch Bandicoot, Dr. Neo Cortex, Pinstripe Potoroo, Fake Crash, Pura ja Polar. Peli on *[[Crash Bash]]in* tyylinen. Tasoissa on eri minipelejä. Voittaja on se, joka saa eniten pisteitä tai pääsee maaliin ensimmäisenä. Pelissä on kuusi erilaista tasoa: Port town, Desert, Big city, Volcano, Deep sea ja Tower. Jokaisella hahmolla on omanlaiset huoneet.Pelissä voit valita tarinapelin, festivaalitilan tai mennä omaan huoneeseen missä voi pelata pelejä ja viestiä muiden pelaajien kanssa.

## Lähteet
Jäämerentähtimö

**Jäämerentähtimö** (*Stellaria humifusa*) on pohjoisilla arktisilla alueilla tavattava monivuotinen kohokkikasvi. Suomesta laji on ilmeisesti kadonnut.

## Ulkonäkö ja koko
Jäämerentähtimö on tiiviisti mätästävä ja kasvaa 5–10 senttimetriä korkeaksi. Varsi on rento, kalju ja väriltään vaaleanvihreä. Tiheässä olevat möyheähköt, ruodittomat lehdet ovat 2–8 mm pitkiä, puikeita tai leveänpuikeita ja kaljuja. Lehtihangat ovat usein itusilmuisia. Pitkäperäinen kukinto on vähäkukkainen viuhko tai kukat ovat yksittäin. Kukkien tukilehdet ovat vihreitä ja kaljulaitaisia. Kukan verholehdet ovat 3–4,5 mm ja tylppiä. Verhiö ja teriö ovat viisilehtisiä, teriö verhiötä hieman pitempi. Terälehtien liuskat ovat pitkulaisia, kaksiosaisia ja väriltään valkoisia. Emiö on kolmilehtinen. Jäämerentähtimö kukkii heinä-elokuussa. Siemenet sisältävä, kuusiliuskaisesti aukeava kota on verhiön pituinen.

Jäämerentähtimö muistuttaa suuresti lettotähtimöä (*S. crassifolia*).

## Levinneisyys
Jäämerentähtimöä tavataan pääasiassa pohjoisen pallonpuoliskon arktisilla alueilla. Erityisen yleinen laji on Kanadan arktisessa saaristossa. Laji tavataan myös muun muassa Islannissa, Huippuvuorilla ja Pohjois-Norjan rannikolla sekä Venäjällä Kuolan niemimaalta ja Vienan alueelta itään pitkin arktista rannikkoa. Suomesta laji löydettiin yllättäen Hailuodon Viinikanlahdelta vuonna 1947. Tämä Itämeren alueen ainoa, pienikokoinen esiintymä kuitenkin hävisi pian. Hailuodon esiintymän arvellaan olleen joko jääkauden jälkeinen jäänne tai äskettäin Jäämeren rannikolta vesilintujen tai kahlaajien jaloissa paikalle kulkeutunut.

## Elinympäristö
Jäämerentähtimö on pohjoisten merenrantojen kasvi. Sitä kasvaa maatuvilla levävalleilla, liejunsekaisilla rantaniityillä ja alavilla vuonorannoilla. Hailuodon esiintymä kasvoi kostealla merenrantaniityllä.

## Lähteet
* Laine, Unto: *Jäämerentähtimö*. Teoksessa *Uhanalaiset kasvimme*. Toim. Terhi Ryttäri ja Taina Kettunen. Suomen ympäristökeskus, Helsinki 1997, s. 254. .
* Piirainen, Mikko: *Jäämerentähtimö*. Teoksessa *Suomen uhanalaiset kasvit*. Toim. Ryttäri, Terhi & Kalliovirta, Mika & Lampinen, Taina. Kustannusosakeyhtiö Tammi, Helsinki 2012, s. 324–325. .
* *Retkeilykasvio*. Toim. Hämet-Ahti, Leena & Suominen, Juha & Ulvinen, Tauno & Uotila, Pertti. Luonnontieteellinen keskusmuseo, Kasvimuseo, Helsinki 1998. .

### Viitteet

## Aiheesta muualla
* Kasviatlas 2020: Jäämerentähtimön levinneisyys Suomessa.
* United States Department of Agriculture (USDA): ''Stellaria humifusa'' 
* Flora of North America: ''Stellaria humifusa''
Katukiekon suomenmestaruuskilpailut

**Katukiekon suomenmestaruuskilpailut** ovat vuosittain Suomessa järjestettävä turnaus, joka järjestettiin ensimmäisen kerran vuonna 2004. Finaali on joka kerta järjestetty Helsingin Narinkkatorilla.

## SM-kilpailut ja mitalistit

## Lähteet
May Whitty

**May Whitty** () oli brittiläinen näyttelijä, joka muistetaan parhaiten elokuvista *[[Nainen katoaa]]* (1938), *Night Must Fall* (1937) ja *[[Rouva Miniver]]* (1942). Kahdesta jälkimmäisestä hän oli Oscar-ehdokkaana parhaasta naissivuosasta.

## Ura
May Whitty aloitti näyttelemisen Lontoon teattereissa 1882. Hän aloitti sivurooleissa mutta sai nopeasti päärooleja. Hän oli ollut yksi Britannian teatterimaailman suurimpia tähtiä lähes 25 vuotta, kun hän teki ensimmäisen elokuvansa *Enoch Arden* 1914. Elokuvat eivät kuitenkaan kiinnostaneet häntä suuresti ja hän tekikin vain harvoja elokuvia seuraavan 20 vuoden aikana. 1930-luvulla hänellä monia menestysrooleja Broadwayllä. Sen jälkeen hän siirtyi Hollywoodiin, sillä näyttelijän työ oli siellä helppoa ja rahallisesti tuottoisaa. Hänen ensimmäinen äänielokuvansa oli *Night Must Fall* (1937). Whitty näytteli tavallisesti arvokkaita ja jalosyntyisiä roolihahmoja, mutta hän pystyi myös näyttelemään työläisrooleja, kuten esimerkiksi *[[Kolmastoista tuoli]]* (1937).

## Elämä
May Whitty sai Brittiläisen imperiumin ritarikunnan Dame Commander of the British Empire (DBE) 1918 urhollisuudestaan ensimmäisessä maailmansodassa.

Whitty oli naimisissa näyttelijä ja teatterituottaja Ben Websterin kanssa. Heidän tyttärensä Margaret Webster oli myös näyttelijä. Margaret Webster kirjoitti äidistään elämäkerran *The Same Only Different* (1969).

## Filmografia

## Lähteet
Purjehdus kesäolympialaisissa 1968

**[[Kesäolympialaiset 1968|Vuoden 1968 kesäolympialaisten]] [[purjehdus]]** järjestettiin 14. – 21. lokakuuta 1968 Acapulcossa Meksikossa. Laji oli mukana olympialaisten ohjelmassa 14. kertaa. Mukana oli 249 osanottajaa 41 eri maasta. Tapahtumia oli viisi.

## Mitalistit

## Mitalitaulukko

## Lähteet
*Sailing at the 1968 Ciudad de México Summer Games
Kirkon koulutuskeskus

**Kirkon koulutuskeskus** on Kirkkohallituksen koulutuksen ja kehittämisen asiantuntijayksikkö, joka palvelee seurakuntia järjestämällä ja koordinoimalla henkilöstökoulutusta sekä osallistumalla kirkon alan koulutuksen kehittämiseen. Vuonna 1970 perustettu koulutuskeskus sijaitsee Järvenpään keskustan eteläpuolella sijaitsevassa Lepolan kaupunginosassa Tuusulanjärven rannalla. Koulutustoiminnan tavoitteena on tukea kirkon ja seurakuntien henkilöstön ammatillista osaamista. Kirkon koulutuskeskuksen koulutukseen osallistuu vuosittain yli 1 000 kirkon työntekijää eri puolilta maata. Koulutukset ovat usein pitkäkestoisia koulutusprosesseja, joissa lähijaksot ja seurakuntatyö vuorottelevat.

Kirkon koulutuskeskus toimii samalla kampuksella Seurakuntaopiston ja Diakonia-ammattikorkeakoulun kanssa Järvenpäässä.

Kirkon koulutuskeskuksen johtajina ovat olleet mm. myöhemmin eri hiippakuntien piispoina toimineet Kalevi Toiviainen, Olavi Rimpiläinen, Juha Pihkala ja Simo Peura. Kirkon koulutuskeskuksen nykyinen johtaja on Kari Kopperi.

## Kirkon koulutuskeskuksen koulutusalat
*Pastoraalitutkinnot
*Raamattuteologia ja raamattutyö
*Jumalanpalveluselämä
*Kirkkomusiikki
*Sielunhoito
*Diakonia ja yhteiskuntatyö
*Kristillinen kasvatus
*Työnohjaus ja muu ohjaajakoulutus
*Johtaminen ja konsulttivalmennus
*Taloudellis-hallinnollinen ala

Kirkon koulutuskeskuksen kurssitarjonta julkaistaan edeltävän vuoden elokuussa ilmestyvässä Kirkon henkilöstökoulutuskalenterissa. 

## Lähteet
Raamattuteologia

**Raamattuteologia** on kristillisen teologian osa-alue, joka tutkii Raamattua ja pyrkii muodostamaan siitä uskonnollisen tulkinnan. Raamattua tulkittiin 1700-luvulle saakka dogmaattisesti vahvistamaan uskonnollisen yhteisön, kuten kirkon tai synagoogan dogmaattisia opillisia käsityksiä. Suomessa Kirkon koulutuskeskus järjestää kirkon hengellisen työn tekijöille, ensisijaisesti papeille suunnattua raamattuteologista koulutusta.

## Katso myös

* Eksegetiikka
* Raamatun tulkinta

## Lähteet

## Aiheesta muualla
*
Fonin kieli

**Fonin** eli **fongin kieli** (omakielinen nimi: *fɔngbè*) on nigeriläis-kongolaiseen kieliryhmään kuuluva kieli, jota puhutaan pääasiassa Beninissä. Sitä kutsutaan myös nimillä dahomeen, djedji, fo, fogbe, fongbe ja fonnu.

Fonilla on kansalliskielen asema Beninissä yhdessä yomin ja yoruban kanssa. Maan virallinen kieli on kuitenkin ranska.

Kieltä kirjoitetaan latinalaisin aakkosin. Raamattu käännettiin kokonaisuudessaan foniksi vuonna 2011.

Basilio Segurola tutki kieltä 1950-luvulla ja hänen kirjoittamansa *Fon-Ranska sanakirja* julkaistiin vuonna 1963 ja huomattavasti uusittuna painoksena yhdessä Isä Jean Rassinouxin kanssa vuonna 2000. Kielitieteilijät alkoivat tutkia fonia osana gbe-kieliryhmää 1900-luvun lopulla.

## Fonologia

### Konsonantit

Lähde:

### Vokaalit

Lähde:

## Kielinäyte

## Lähteet
Burkhard Cordes

**Burkhard Cordes** (s. 15. toukokuuta 1939 Darmstadt, Saksa) on brasilialainen entinen kilpapurjehtija ja olympiamitalisti. Hän kilpaili Flying Dutchman -luokassa yhdessä Reinaldo Conradin kanssa ja voitti pronssia Méxicon olympialaisissa 1968. Cordes voitti Conradin kanssa myös kaksi mitalia Pan-Amerikan kisoista, kultaa vuonna 1975 ja hopeaa vuonna 1967.

Burkhardin isä Otto oli Saksaa edustanut vesipalloilija.

## Lähteet

* Cordesin profiili sports-reference.com -sivustolla  

### Viitteet
Aller retour

**Aller retour** on La Fouinen viides sooloalbumi, jonka julkaisi Jive Records vuonna  2007. Levyltä julkaistiin yksi single, Tombé pour Elle. Vierailevina artisteina olivat Booba, Amel Bent, Gued'1 ja Kennedy.

## Kappaleet
# 
# 
#  (feat. Booba)
# 
#  (feat. Amel Bent)
# 
# 
# 
# 
# 
# 
#  (feat. Gued'1 & Kennedy)
# 
# 
# 
# 
# Quel est mon rôle

## Listasijoitukset

## Lähteet
Otto Cordes

**Otto Cordes** (31. elokuuta 1905 Magdeburg &ndash; 24. joulukuuta 1970 São Paulo, Brasilia) oli saksalainen vesipalloilija ja olympiavoittaja. Hän edusti seuratasolla SC Hellas Magdeburgia. Cordes oli mukana olympialaisissa vuosina 1928 ja 1932. Hän pelasi vuoden 1928 turnauksessa kolme ottelua ja teki yhden maalin ja vuoden 1932 olympialaisissa neljä ottelu tehden yhden maalin.

Oton poika Burkhard oli Brasiliaa edustanut kilpapurjehtija.

## Lähteet
 
* Cordesin profiili sports-reference.com -sivustolla  

### Viitteet
Drosera regia

***Drosera regia*** on kihokkeihin kuuluva lihansyöjäkasvi. Kasvi on endeeminen ja esiintyy vain yhdessä laaksossa Etelä-Afrikassa. Kasvin lehdet voivat kasvaa jopa 70&nbsp;cm pituisiksi. Kasvilla on useita epätavallisia piirteitä, joita ei esiinny muilla kihokeilla. Kasvilla on  muun muassa puumainen maavarsi. Kuningaskihokin on päätelty säilyttäneen joitakin kihokkien suvun vanhimmista piirteistä.

Kasvi käyttää lonkeromaisia lehtiä suurien hyönteisten kuten kovakuoriaisten ja perhosten pyydystämiseen. Lehtien yläpinnat ovat tahmeat ja hyönteiset jäävät kiinni lehtiin.

Kasvi on melko suuri ruoho, jolla on vaakasuuntaiset maajuuret ja pitkät, mutta kapeat noin 2 senttimetrin levyiset lehdet. Lehtien pinnassa on lyhyen varren päässä olevia tahmeita lonkeroita. Lehdet voivat kiertyä saaliin ympärille. Kuningaskihokin kasvukausi alkaa lokakuussa ja jatkuu huhtikuulle ja kasvi on yleensä lepotilassa huhtikuusta kesäkuun puoliväliin.

Kasvi kukkii tammi-helmikuussa. Kukat voivat olla jopa 40 cm mittaisen varren päässä. Yhdessä varressa on 5–20 vaaleanpunaista kukkaa. Kukilla on 2–3&nbsp;cm pituiset terälehdet.

Kasvia esiintyy vain Etelä-Afrikassa noin 500–900 metrin korkeudessa. Wellingtonin kaupungin lähellä sijaitsevassa laaksossa.

## Lähteet
Basil Radford

**Basil Radford** () oli brittiläinen elokuvanäyttelijä. Radford tuli tunnetuksi Alfred Hitchcockin elokuvasta *[[Nainen katoaa]]*, jossa hän yhdessä Naunton Waynen kanssa esitti Chartersia ja Caldicottia, kahta krikettihullua englantilaista. He esittivät samoja rooleja *[[Yöpikajuna (elokuva)|Yöpikajunassa]]* ja samankaltaisia rooleja monissa muissa elokuvissa.

## Valikoitu filmografia

## Lähteet
Ruotsin salibandyliitto

**Ruotsin Salibandyliitto** () on Ruotsissa salibandya hallinnoiva järjestö ja se perustettiin Salassa 7. marraskuuta 1981. Nykyään Ruotsissa on noin 120&nbsp;000 rekisteröitynyttä pelaajaa.
Hurrikaani Karl

**Hurrikaani Karl** oli vuoden 2010 Atlantin hurrikaanikauden 11. trooppinen myrsky ja kuudes hurrikaani, joka oli voimakkaimmillaan luokassa 3 Saffir-Simpsonin asteikolla. Samaan aikaan myös hurrikaanit Igor ja Julia olivat aktiivisia. Karlin rantautuessa Meksikoon 17. syyskuuta sen maksimituulennopeudeksi arvioitiin noin 51 m/s.

## Vaikutus
Meksikonlahdella jouduttiin evakuoimaan öljynporauslauttoja Karlin vuoksi. Myös Laguna Verden ydinvoimalaitos Veracruzin rannikolla jouduttiin sulkemaan. Ainakin kahdeksan ihmistä kuoli, joista viisi Veracruzissa.

## Lähteet
Reinaldo Conrad

**Reinaldo Conrad** (s. 31. toukokuuta 1942 São Paulo) on brasilialainen entinen kilpapurjehtija ja olympiamitalisti. Hän voitti olympialaisissa kaksi pronssimitalia, Flying Dutchman -luokasta vuosina 1968 ja 1976. Conrad menestyi myös Pan-Amerikan kisoissa, joissa hän voitti kolme kultaista ja yhden hopeisen mitalin vuosina 1959&ndash;1975.

## Lähteet

* Conradin profiili sports-reference.com -sivustolla
Euclid

**Euclid** on Euroopan avaruusjärjestön (ESA) suunnittelema laajakulmainen avaruusteleskooppi. Projektin käynnistämispäätös tehtiin kesäkuussa 2012. Euclid tutkii avaruuden pimeää energiaa, pimeää ainetta, galaksien muotoa ja maailmankaikkeuden laajenemishistoriaa. Avaruusaluksen laukaisu avaruuteen on suunniteltu tapahtuvaksi heinäkuussa 2023. Avaruusalus kiertää aikanaan Aurinkoa Lagrangen L2-pisteessä. Kokonaisuudessaan avaruuslento kestää kuusi vuotta, josta  siirtolento L2-pisteeseen kestää useita viikkoja. Kyseessä on ESAn Cosmic Vision-ohjelman keskikokoinen avaruuslento, joka maksaa noin miljardi euroa.

Tutkimushankkeessa pyritään selvittämään, onko pimeää energiaa olemassa vai onko Albert Einsteinin yleinen suhteellisuusteoria virheellinen koskien painovoiman vaikutusta pisimmillä etäisyysskaaloilla.

Alus tekee mittauksia 550–920 nanometrin ja 0,8–1,7 mikrometrin aallonpituuksilla. Se kerää säteilyn Korschin teleskoopilla, jonka halkaisija on 1,2 metriä. Mittauselementteinä ovat CCD-kamera, lähi-infrapuna-alueen fotometri ja spektrometri.

Euclid valokuvaa yli kolmasosan taivaasta välttäen Linnunradan ja Eläinradan tasoa. Tämän mahdollistaa käytettävä laajakulmainen kaukoputki. Tutkittavana on 1,5 miljardia galaksia, ja taivaan neliöasteen valokuvaamiseen käytetään tunti. Tänä aikana otetaan neljä kuvaa. Punasiirtymä mitataan 80 miljoonasta galaksista. Tutkimustuloksia aiotaan julkaista vuodesta 2025 lähtien. 

Yhdysvaltalainen NASA sai kesällä 2010 Yhdysvaltain tiedeneuvostolta suosituksen hakea NASAlle suurta roolia ESAn hankkeessa, vaikka NASA itse kaavailee toteuttavansa 2020-luvun loppuun mennessä WFIRST-avaruusteleskoopin

Suomessa Euclid-hankkeen yhteyshenkilö on kosmologian professori Hannu Kurki-Suonio Helsingin yliopistosta. Hanke on nimetty geometrian isän Eukleideen mukaan.

Euclid laukaistiin onnistuneesti SpaceX:n Falcon 9 -raketilla Cape Canaveralista 1. heinäkuuta 2023 kello 15:12 (UTC). Alukselta kuluu noin kuukausi matkaan L2-pisteeseen, jonka jälkeen seuraa kahden kuukauden jakso mittalaitteiden testaamiseen ja kalibrointiin. Laukaisurakettia vaihdettiin, koska kehityksen alla oleva Ariane 6 ei ole vielä valmis ja tehtävä olisi muutoin joutunut odottamaan ainakin vuoteen 2025 saakka.

Euclid lähettää päivässä noin 100 gigatavua pakattua tietoa ja yli 100 petatavua elinkaarensa aikana automatisoidun käsittelyn jälkeen. Euclidin teleskooppi on pienempi kuin Hubble- tai James Webb -teleskoopeissa, mutta se voi tehdä havaintoja laajemmalla alueella. Euclidin tehtävän suunnitellaan kestävän kuusi vuotta, jolloin se kattaa 36 prosenttia taivaasta. Hubble-teleskoopilta samaan kuluisi aikaa satoja vuosia.

## Lähteet

## Aiheesta muualla
* 
* 
* 
* 
*
Peter Ficker

**Peter Ficker** (s. 8. kesäkuuta 1951) on brasilialainen entinen kilpapurjehtija ja olympiamitalisti. Hän osallistui olympialaisiin kahdesti, vuosina 1972 ja 1976. Ficker sijoittui seitsemänneksi Star-luokassa Münchenin kisoissa 1972, mutta voitti pronssia Flying Dutchmann -sarjasta Montrealin olympialaisissa 1976.

## Lähteet

* Fickerin profiili sports-reference.com -sivustolla
Kanadan salibandymaajoukkue

**Kanadan salibandymaajoukkue** on Kanadan salibandyliiton hallinnoima joukkue, joka edustaa Kanadaa kansainvälisissä otteluissa. Tällä hetkellä miesten maajoukkue on Kansainvälisen Salibandyliiton (IFF) ranking-listalla sijalla 12.

## Arvokisat
### Maailmanmestaruuskilpailut
*2004 – C-sarja
*2006 – C-sarja
*2008 – C-sarja
*2010 – 11. sija
*2012 – 13. sija
*2014 – 12. sija
*2016 – 12. sija
*2018 - 11. sija
*2020 - 12. sija

## Lähteet
Skitalets

**Skitalets** (, suomeksi ”maankiertäjä, kulkuri”, oikea nimi *Stepan Gavrilovitš Petrov*, Степа́н Гаври́лович Петро́в; 9. marraskuuta 1869 nykyisen Samaran alueen Privolžjen piirin Obšarovkan kylä – 25. kesäkuuta 1941 Moskova) oli venäläinen ja neuvostoliittolainen kirjailija.

Tuleva kirjailija syntyi talonpoikaisperheeseen. Vuosina 1885–1887 hän opiskeli Samaran opettajaseminaarissa, josta hänet erotettiin poliittisesti epäluotettavana. Vuosina 1893–1897 hän kierteli Venäjän eteläosia kokeillen erilaisia ammatteja. Palattuaan Samaraan hän työskenteli *Samarskaja gazeta* -lehdessä.

Maksim Gorki vaikutti ratkaisevasti Skitaletsin kirjailijanuran muotoutumiseen. Gorkin myötavaikutuksella ilmestynyt pienoisromaani *Oktava* (1900) teki hänet tunnetuksi. Gorkin perustama *Znanije*-kustantamo julkaisi Skitaletsin ensimmäisen kertomuskokoelman vuonna 1902. Kirjailijan varhaisvaiheen realististen teosten sankareita ovat yhteiskunnan ulkopuolelle jääneet poikkeusyksilöt ja kapinalliset, joiden elämä päättyy usein traagisesti.

1900-luvun alussa Skitalets osallistui aktiivisesti poliittiseen toimintaan ja oli vuonna 1901 kolmen kuukauden ajan vankilassa. Vuoden 1905 vallankumoustapahtumien jälkeen hän julkaisi pienoisromaanin *Etapy* (”Etappeja”, 1908), jossa aikaisemman kapinahengen oli korvannut traaginen fatalismi. Samaan aikaan kirjailija etääntyi Maksim Gorkista ja bolševikeista. Vuonna 1921 hän muutti Harbiniin. 

Vuonna 1934 Skitalets palasi Moskovaan. Elämänsä loppuvaiheessa hän keskittyi omaelämäkerrallisten ja muistelmateosten kirjoittamiseen.

## Suomennoksia
* Pyhä tuhka. Suom. Rob. A. Seppänen. *[[Aika (lehti)|Aika]]* 1909, nro 3.
* Muistelmia Maksim Gorkin vierailusta Suomessa. *[[Carelia|Punalippu]]* 1956, nro 1, s. 101-108.

## Lähteet

## Aiheesta muualla
* Kratkaja literaturnaja entsiklopedija 
* Skitaletsin teoksia Lib.ru -sivustolla
Karl Bähre

**Karl Bähre** (11. huhtikuuta 1899 Hannover &ndash; 14. tammikuuta 1960 Hannover) oli saksalainen vesipalloilija ja olympiavoittaja. Hän edusti seuratasolla SV Wasserfreunde 98:a. Bähre oli mukana maansa kultaa voittaneessa joukkueessa Amsterdamin olympialaisissa 1928. Hän pelasi turnauksessa kolme ottelua ja teki kahdeksan maalia.

## Lähteet

* Bähren profiili sports-reference.com -sivustolla
Mongolien hyökkäykset Kovaresmiaan

**[[Mongolit]] miehittivät [[Kovaresmia]]a** vuodesta 1219 vuoteen 1221. Aika merkitsi mongolien vallan laajentumista islaminuskoisille alueille.

Mongolien alkuperäisenä tavoitteena ei ollut vallata Kovaresmiaa. Tšingis-kaani lähetti Kovaresmian hallitsijialle Muhammad II:lle tervehdyksen, jossa hän kohteli tätä vertaisenaan. Mongolien tavoitteena ollut vaeltajakansojen yhdistäminen oli tapahtunut suurelta osin väkivallattomasti ja lähes ilman aineellisia tappioita.

Kovaresmian valtaaminen ja lähes täydellinen tuhoaminen toivat mongoleille maineen verenhimoisina valloittajina. Lyhyen sodan aikana Tšingis-kaani käytti sodan välineinä armotonta taktiikkaa, epäsuoria hyökkäyksiä ja äärimmäistä kauhua.

## Konfliktin tausta
Karakitain valtakunnan kukistamisen jälkeen Mongolivaltakunnan rajat saavuttivat Kovaresmian valtakunnan. Alueen hallitsijana toiminut šaahi Ala ad-Din Muhammad oli vastikään saanut osan alueesta valtaansa. Hänellä oli myös kiistaa Bagdadin kalifin kanssa sillä šaahi kieltäytyi osoittamasta kunniaa kalifille islamin johtajana ja vaati tunnustusta oman valtakuntansa Sulttaanina. Tämä aiheutti levottomuuksia Kovaresmian valtakunnan etelärajalla. Samaan aikaan mongolit saavuttivat alueen. Tšingis-kaani näki Kovaresmian kiinnostavana kauppakumppanina ja jopa mahdollisena liittolaisena.

Šaahi suhtautui kuitenkin epäilevästi mongoleihin, ja šaahin Pekingissä sijainneen lähettilään viestit liioittelivat mongolien kaupunkia vallatessaan tekemiä julmuuksia. Joitakin vuosia aiemmin Bagdadin kalifi Al-Nasir oli yrittänyt saada aikaan sotaa Kovaresmian ja Mongolian välille.

Tšingis-kaani lähetti 500-miehisen karavaanin muodostamaan viralliset kauppasuhteet Mongolian ja Kovaresmian välille. Otrar kaupungin kuvernööri kuitenkin pidätti saapuneen karavaanin jäsenet väittäen, että karavaani oli salaliitto Kovaresmiaa vastaan. On kuitenkin epätodennäköistä, että karavaanissa oli mukana vakoilijoita.

Tšingis-kaani lähetti toisen ryhmän, joka koostui kolmesta suurlähettiläästä (yksi muslimi ja kaksi mongolia) tapaamaan šaahia ja vaatimaan karavaanin vapauttamista sekä Otrarin kaupungin kuvernöörin rankaisemista. Šaahi pakotti molemmat mongolit ajamaan partansa ja mestasi ryhmän muslimijäsenen ennen kuin lähetti nämä takaisin. Šaahi määräsi karavaanin jäsenet tapettavaksi. Tämän jälkeen
Tšingis-kaani hyökkäsi Kovaresmian valtakuntaa vastaan.
Tote

**Jorge López Marco** eli **Tote** (s. 23. marraskuuta 1978 Madrid, Espanja) on espanjalainen jalkapalloilija. Hän edustaa Espanjan Segunda Divisiónissa pelaavaa Hérculesia ja on pelipaikaltaan hyökkääjä.

## Seurajoukkueura
Tote pelasi nuoruusvuosinaan Atlético Madridin sekä Real Madridin junioriakatemioissa, joista jälkimmäiseen hän siirtyi vuonna 1993. Hän pelasi pääosin Real Madridin reservijoukkueessa, kunnes 8. toukokuuta 1999 hän teki ensiesiintymisensä seuran edustusjoukkueessa ottelussa Real Sociedadia vastaan.

Vietettyään kauden 1999–2000 lainalla portugalilaisseura Benficassa, hän palasi Madridiin kaudeksi 2000–2001 ja onnistui vakiinnuttamaan pelipaikkansa edustusjoukkueen kokoonpanossa. Tästä huolimatta peliaika jäi kuitenkin hyvin vähäiselle kauden aikana, vain kolme ottelua. Seuraavaksi kaudeksi 2001–2002 Tote siirtyi lainasopimuksella Valladolidiin, joka pelasi myös maan pääsarjassa Primera Divisiónissa. Hän teki ensimmäisen maalinsa joukkueessa 16. syyskuuta 2001 ottelussa Málagaa vastaan. Kuukausi myöhemmin hän merkautti hattutempun ottelussa Athletic Bilbaota vastaan.

Kaudella 2002–2003 hän pelasi ainoastaan yhden ottelun madridilaisseurassa. Seuraavana kesänä 2003 hän teki viisivuotisen sopimuksen Betisin kanssa. Loukkaantumiset haittasivat kuitenkin hänen aikaansa sevillaisseurassa, ja lopulta tammikuussa 2005 hän siirtyi loppukauden kestävällä lainasopimuksella naapuriseura Málagaan.

Pelattuaan kauden 2005–2006 Valladolidissa, hän siirtyi kaksivuotisella sopimuksella Segunda Divisiónissa pelanneeseen Hérculesiin. Kaudella 2009–2010 hän pelasi 35 ottelua ja teki niissä neljä maalia, kun alicantelaisseura nousi Primera Divisióniin.

## Lähteet

## Aiheesta muualla
* Toten esittely Hérculesin kotisivustolla  
* Toten tilastot BDFutbol -sivustolla
Metsäsittiäinen

**Metsäsittiäinen** (*Geotrupes stercorosus* tai *Anoplotrupes stercorosus*) on lehtisarvisten heimoon (*Scarabaeidae*) ja sittiäisiin kuuluva kovakuoriaislaji.

Metsäsittiäinen on 16 millimetrin pituinen. Se on siniseen vivahtava kiiltävän musta. Se muistuttaa isosittiäistä (*Geotrupes stercorarius*).

Metsäsittiäinen esiintyy koko Suomessa.

Metsäsittiäiselle kelpaa ravinnoksi kasvinsyöjäeläinten lannan lisäksi myös sekasyöjien lanta, sienet ja raadot. Se kaivaa lantakasan alle onkalon, johon se munii ja vie lantaa kuoriutuvien toukkien ravinnoksi.

## Lähteet

## Aiheesta muualla
*Laji.fi: Metsäsittiäinen (''Anoplotrupes stercorosus'')
*Ötökkätieto: Metsäsittiäinen (''Geotrupes stercorosus'')
Fonit

**Fonit** ovat Beninin suurin etninen ryhmä, joka asuu lähinnä maan etelä- ja keskiosissa. Siihen kuuluu yli 1,25 miljoonaa henkeä.

Fonit olivat 1700-luvulla kukoistaneen  Dahomeyn kuningaskunnan perustajia ja vallanpitäjiä. Fonien kuningas vaikuttaa edelleen Abomeyn kaupungissa, mutta hänellä on enää seremoniallisia tehtäviä.

Fonien uskonnollinen perinne keskittyy esi-isien kunnioittamiseen. Dahomeyn kuningaskunnan loistoaikoina kuninkaallisten esi-isien vuotuinen muistojuhla huipentui satojen orjien tai sotavankien uhraamiseen. Tavalliset perheet pitivät kotonaan puista patsasta, johon hierottiin palmuöljyä rukouksena esi-isille, jotta perhe ja koko kylä saisivat suojelusta. Näitä patsaita veistetään edelleen.

## Fonien vodun-pantheoni
Fonien pantheoni tunnetaan nimellä Vodun. Vodun voi tarkoittaa jumalaa jumaluuden merkityksessä, ja se voi tarkoittaa myös pantheonia, jumalten luetteloa. Vodun-palvonta on fon-kansan ihmisten uskonto.

Kaikki fonien jumalat ovat Vodunin jäseniä. Myös kuolleet korotetaan jumalien tasolle. Vodunissa ovat sekä suuret jumalat, että myös pienemmät jumalat, jotka ovat peräisin suuremmasta panteonista. Suuret jumalat ovat kolmessa panteonissa. Nämä ovat taivaan jumaluus, maan jumaluus ja ukkosen jumaluus. Fonien korkein olento, Nana-Buluku hallitsee kaiken yläpuolella alullepainijana, maailmankaikkeuden alun luojana. Fonien papit opettavat, että Nana-Buluku oli samanaikaisesti sekä mies että nainen. Tämän luojan uskotaan myös olevan Mawu-Lisan vanhempi.

## Lähteet

## Aiheesta muualla

*King of Abomey  Museum of Abomey
István Barta

**István Barta** (joskus myös **Berger**; 13. elokuuta 1895 Álmosd &ndash; 16. helmikuuta 1948 Budapest) oli unkarilainen vesipalloilija, uimari ja olympiavoittaja. Hän pelasi maalivahtina ja edusti seuratasolla III. Kerületi Vivó Egyletia sekä myöhemmin Újpesti Torna Egylet -seuraa. Barta osallistui olympialaisiin kolmesti vuosina 1924&ndash;1932. Hän voitti kaksi olympiamitalia, kultaa Los Angelesin kisoista 1932 ja hopeaa Amsterdamista 1928. Barta oli mukana maansa kultaa voittaneessa joukkueessa EM-kisoissa vuosina 1926, 1927 ja 1931. Hänet valittiin juutalaisen urheilun kunniagalleriaan vuonna 1998.

Barta menestyi myös uinnissa; hän voitti maansa mestaruuden 100 metrin rintauinnissa vuosina 1924 ja 1926. 

## Lähteet
Julia Ratkevitš

**Julia Ratkevitš** (s. 16. heinäkuuta 1985 Minsk, Valko-Venäjän SNT) on azerbaidžanilainen, aikaisemmin Valko-Venäjää edustanut naispainija, maailman- ja Euroopan mestari.

Ratkevitš aloitti painiuransa edustamalla synnyinmaataan Valko-Venäjää, jonka trikoissa hän saavutti junioreiden MM- ja EM-hopeaa sekä aikuisten tasolla EM-pronssia Varnassa 2005 59-kiloisten sarjassa.

Vuoden 2007 MM-kilpailuista lähtien Ratkevitš on edustanut Azerbaidžania. Tänä aikana hän on voittanut kaksi MM-kultaa ja yhden EM-kullan 59-kiloisten sarjassa, olympiapronssia 55&nbsp;kg:n painoluokassa 2012, MM-hopeaa 55- ja 60-kiloisten sarjoissa, MM-pronssia 58- ja 59-kiloisissa sekä EM-pronssia 60&nbsp;kg:n sarjassa.
 
Ratkevitš on 163 cm pitkä ja hänen normaalipainonsa on 61 kg.

## Lähteet
* Profiili foldeak.com:in painitietokannassa 
* Profiili FILA:n sivustolla 

## Viitteet
Pat Hughes

**Pat Hughes** voi tarkoittaa ainakin seuraavia:

* Paterson Clarence ”Pat” Hughes (1917&ndash;1940), australialainen lentäjä ja hävittäjä-ässä
* Pat Hughes (jääkiekkoilija) (s. 1955), kanadalainen jääkiekkoilija
Myyjä

**Myyjä** on kaupallisen alan ammatti. Myyjiä työskentelee erilaisissa liikkeissä, niin kuin ruokakaupoissa tai esimerkiksi
autoliikkeissä, jolloin nimike on autonmyyjä. Nimikkeenä voidaan käyttää myös kassahenkilöä. Tehtäviä ovat esimerkiksi asiakaspalvelu, tavaroiden järjestely, tilaus, vastaanotto, hinnoittelu ja työskentely kassalla. Myyjän tehtävä on ratkaista asiakkaan tarve myymällä siihen sopiva tuote tai palvelu.

**Yritysmyyjäksi** kutsutaan henkilöä, joka tekee kauppaa yritysten välillä. Yritysmyyjät ovat perinteisesti kiertäneet yrityksissä myymässä tuotteita edelleen myytäviksi tai yritysten omaan käyttöön. Nykyisin yritysmyyjä on asiakkaan organisaatiossa kumppani, joka tekee ostajan kanssa aktiivista vuorovaikutusta, asiakkuuden hoitoa. Myyjän on tärkeää tuntea asiakasyritys, toimiala ja kilpailijat. Myyjän palkka perustuu usein kiinteän pohjapalkan lisäksi saavutettuun tulokseen. 

Markkinointi on hyvin lähellä myyjän työtä ja tukee myyntiä. 

Myyjien koulutusnimikkeitä ovat muiden muassa merkonomi ja tradenomi. Myyjäksi voi kouluttautua myös oppisopimuksen tai kokemuksen kautta suorittamalla myynnin ammattitutkinnon. 

Myyntialan ammattinimikkeitä ovat esimerkiksi myyjä, tekninen myyjä, puhelinmyyjä, asiakkuuspäällikkö, avainasiakaspäällikkö, myyntipäällikkö ja myyntiedustaja.

## Aiheesta muualla

* 
* 
* MMA Liitto Myynnin ja markkinoinnin ammattilaiset ry
Ystävyysliitto

**Ystävyysliitto** (kreikaksi *adelphopoiesis* eli kirjaimellisesti *veljeksi tekeminen*) oli kahden ystävän välinen hengellinen liitto, jonka kirkko siunasi keskiajalla. Aamun Koitto -lehden mukaan liitot olivat käytössä bysanttilaisessa idässä ja myöhemmin ortodoksisessa kirkossa. Tapa lienee periytynyt antiikin Roomasta. Siitä on dokumentteja 700-luvulta lähtien. Samankaltaisia verivaloja on harjoitettu muissa kulttuureissa, kuten Amerikan intiaanien, muinaisten kiinalaisten ja germaanisten ja skandinaavisten väestöjen parissa.

Seuraavaa kaavaa on käytetty 1000-luvulla kreikan kielellä:
:”*Oi Herra ja Valtias, joka olet armollinen ja ihmisiä rakastava, joka loit ihmissuvun kuvasi ja kaltaisuutesi mukaan ja joka katsoit sopivaksi pyhien apostoliesi Filippoksen ja Bartholomeoksen liiton ja yhdistit heidät toisiinsa ei luonnon vaan uskon ja hengen sitein. Kuten katsoit pyhät marttyyrisi Sergioksen ja Bakkoksen arvollisiksi liittymään yhteen, siunaa nyt nämäkin palvelijasi N. ja N., jotka ovat yhdistyneet toisiinsa eivät luonnon kautta vaan uskossa ja hengessä, ja anna heille rauha, rakkaus ja yksimielisyys. Puhdista heidän sydämensä kaikesta liasta ja epäpuhtaudesta ja suo heidän rakastaa toisiaan ilman vihaa ja pahennusta kaikkina heidän elämänsä päivinä Jumalansynnyttäjän ja kaikkien pyhiesi rukousten tähden, sillä Sinulle kuuluu kaikkinainen kunnia.*” (Grottaferrata, folio 86v/87v)

### Seksualisointi
Edesmennyt Yalen historian tutkija John Boswell esitti kirjassaan, että kyseessä olisi ollut samaa sukupuolta olevien avioliittoon rinnastettava kirkollinen toimitus. Sekä ortodoksinen kirkko, jossa liitto on käytössä vielä joillakin alueilla, sekä katolinen kirkko, jossa ystävyysliitosta on luovuttu, pitävät ystävyysliittoa veljeksi ottamisena hengellisessä mielessä eikä se näiden tahojen mukaan ole lainkaan seksuaalinen suhde.

Toisten tutkijoiden mukaan riitissä ikään kuin adoptoitiin veljeksi, ”veriveljeksi”. Kyseessä ei olisi siis homoseksuaalinen liitto, vaan kahden heteroseksuaalisen platonisen ystävyyden siunaaminen. Historian tutkijat Robin Darling Young ja Brent Shaw ovat kritisoineet Boswellin metodologiaa ja päätelmiä. Robert Young on myös kuvannut artikkelissa itse Lähi-idän matkalla näkemänsä ystävyysliiton siunaamisen Syyriassa, ja jo kokemuksensa perusteella pitää Boswellin tulkintaa merkillisenä. Samaan aikaan sekä idän että lännen riituksissa ja opeissa tuomittiin homoseksuaaliset suhteet usean vuoden katumusrangaistuksella. Ystävyysliittojen rinnastaminen homoseksuaalisuuteen olisi historian näkökulmasta tällöin paradoksaalista, joidenkin tutkijoiden mukaan jopa revisionistista.

## Katso myös
* Verivala

## Lähteet

## Kirjallisuutta
* 

## Aiheesta muualla
* http://evl.fi/evlfi.nsf/Documents/A62BEB619D717FF8C225757B003313FF/$file/Kirkko-ja-rekisteroidyt-parisuhteet-mietinto-1-2009.pdf
Tsyklon 3

**Tsyklon 3** eli **Tsiklon 3** (GRAU-indeksissä 11K68) oli neuvostoliittolainen – vuodesta 1992 alkaen ukrainalainen – kantoraketti. Se on kehitetty R-36 ICBM-ohjuksesta kehitetystä Tsyklon 2 -kantoraketista. Kantorakettina sen ensimmäinen lento tapahtui 24. kesäkuuta 1977. Sen käyttö Venäjällä päättyi 30. tammikuuta 2009 muun muassa raketin myrkyllisen ajoaineen vuoksi  

Raketilla tehtiin 122 laukaisuyritystä, joista 114 onnistui. Sillä laukaistiin lähinnä Tselina-paikannussatelliitteja, Meteor-sääsatelliitteja, Okean-merentutkimussatelliitteja, geodeettisia GEO-IK-satelliitteja ja Strela-tietoliikennesatelliitteja.

Ukraina on pyrkinyt 2000-luvulla kehittämään raketista kaupallista versiota, joka kulkee nimellä  Tsyklon 4.

## Tekniikkaa
* korkeus 39,3 m
* halkaisija 3 m
* massa 189&nbsp;000 kg
* rakettivaiheita 3 kpl
* nostokyky matalalle maan kiertoradalle (LEO) 4&nbsp;100 kg

Ensimmäinen vaihe, 11K69
* voimalaite RD-261-rakettimoottori
* työntövoima 3&nbsp;032&nbsp;000 Newtonia
* paloaika 120 sekuntia
* ominaisimpulssi 301 sekuntia
* ajoaine Typpitetraoksidi/UDMH
 
Toinen vaihe, 11S692
* voimalaite  RD-262-rakettimoottori
* työntövoima 941 kN
* ominaisimpulssi 318 sekuntia
* paloaika 160 sekuntia
* ajoaine Typpitetraoksidi/UDMH

Kolmas vaihe, 11S693
* voimalaite  RD-861-rakettimoottori
* työntövoima 78&nbsp;700 N
* ominaisimpulssi 317 sekuntia
* paloaika 125 sekuntia
* ajoaine Typpitetraoksidi/UDMH

## Lähteet

## Aiheesta muualla
*Encyclopedia Astronautica- Tsyklon 3
Tsyklon 2

**Tsyklon 2** eli **Tsiklon 2** eli **Tsyklon M** (GRAU-indeksi 11K69) oli neuvostoliittolainen kantoraketti, joka kehitettiin R-36 ICBM-ohjuksesta. Rakettia käytettiin 6. elokuuta 1969 - 24. kesäkuuta 2006. 

Kantoraketilla tehtiin 106 laukaisua, joista vain yksi epäonnistui, joka on maailmanennätys kantoraketin luotettavuudessa.   Rakettia valmisti Yuzhmash Ukrainan neuvostotasavallassa. Raketin kaikki laukaisut tehtiin Baikonurin kosmodromilta. Sillä laukaistiin pelkästään sotilaallisia IS-A, IS-P, RORSAT ja EORSAT-satelliitteja. 

Raketista kehitettiin 1970-luvulla Tsyklon 3-kantoraketti. 

## Tekniikkaa
* korkeus 39,7 m
* halkaisija 3 m
* massa 182 000 ka
* rakettivaiheita kolme
* nostokyky matalalle kiertoradalle 2820 kg

Ensimmäinen vaihe, 11S681
* voimalaite  RD-251
* työntövoima 2 640 000 N
* ominaisimpulssi 301 sekuntia
* paloaika 120 sekuntia
* ajoaine  Typpitetraoksidi/UDMH

Toinen vaihe, 11S682
* voimalaite RD-252
* työntävoima 940 kN
* ominaisimpulssi 317 sec
* paloaika 160 seconds
* ajoaine Typpitetraoksidi/UDMH
 
Kolmas vaihe
* voimalaite  RD-861
* työntövoima 77,9 kN
* ominaisimpulssi 317 sec
* paloaika 112 seconds
* ajoaine Typpitetraoksidi/UDMH

## Lähteet

## Aiheesta muualla
*Encyclopedia Astronautica- Tsyklon 2
Kaliumftaali-imidi

**Kaliumftaali-imidi** (C8H4NO2K) on ftaali-imidin kaliumsuola. Yhdistettä käytetään orgaanisessa synteesissä valmistettaessa amiineja.

## Valmistus ja käyttö
Kaliumftaali-imidiä valmistetaan ftaali-imidin ja kaliumhydroksidiliuoksen välisellä reaktiolla. Yhdistettä käytetään valmistettaessa primäärisiä amiineja Gabriel-synteesillä. Yhdiste reagoi alkyylihalogenidien kanssa muodostaen substituoituja ftaali-imidejä, jotka voidaan hydrolysoida, jolloin muodostuu amiini ja kaliumin halogenidisuola. Tätä reaktiota voidaan käyttää hyväksi myös tunnistettaessa alifaattisia alkyylihalogenideja.

## Lähteet